Van henrick keyeoge en
janne van rotselair zijne sone
Alsoe als na de doot jouff lijsbette weduwe henrix wijlen vander heyden
van werchte voe den raide vander stad in questien ende gescille comen
zijn henrick keyenoge die getruwet hadde de wettege docht der voirs
wijlen gehuyschen ende na den rechte der stad van loven met
henricke heyns geheten van wolputte alst blijct bijden dat inde middelste
came ond meest raze geregisstreert geleidt was tot den goeden
des voirs wijlen henrix vander heiden dwelc gelmiteert stont
alsoe na de dicie dair bij gescreve dat de voirs henric keyenoge
hem met den voirs beleide der voirs jouff lijsbette leefdach
lanc alse opde helcht vanden goede inden selven beleide begriepen gheesins
behulpen en soude noch hue bynne huen leven dair met enich
hynder oft letsel doen aen have oft erve der voirs jouff lijsbette
in deen zijde Ende dierick van langrode ende goerd van artsloe
geheten van cauwelille die na den voirs rechte na der handt geleidt
zijn Te weten
tot den goeden have ende erve d voirs jouff lijsbette jans van
rotselair ende mgriete zijns wijfs docht des voirs wijlen herix
keyeoeghs met den selve janne van rotselair tegewoirdichlic zijnde
in dande om der goede wille die de voirs jouff lijsbeth huen
leefdach lanc heeft beseten het zij leen chijs goede vliegenderve
oft have acht hue gebleve die de voirs henrick keyenoge meynde
dat hem na uutwijsen van sijne beleide alle half toebehoen soudei
want de dicie voirgeruert hem na d doot van zijnre zwege
nu niet geletten en conste Oic zeide hij dat hem na dlant
recht in dese goede sculdich wae een gedeel ende actie te geboen
Ende des was hij getroest tot der uutspraken en tmiacien
vander stad begende dat hem dair op en na uutwijze van
dien trecht vander stad gescien mochte Tot desen soude
de voirs henric dat hij mids machte van seke huweliker
vorwerden gemaect ten tide als hij met der docht der voirs
jouff te huwelijc toech inde voirs goede gericht wae als
voirscr es dair op zijn ptien antwerden ende Seyden alre
hande reden bijden welken zij hoepten datme t wairheit
bevijnden soude dat de voirs henric keyeoge aen tvoirscr
beleidt bremdelijc en genoech ombehoirlijc gheraect waire